UVP TECHNICOM

Elevator Pitch
2022-12-07 13:00 - 15:00 (Europe/Bratislava) | UVP TECHNICOM a online, Němcovej 5, Košice, Slovakia (Slovak Republic)
Elevator Pitch, v preklade “výťahový prejav” je krátky, pôsobivý spôsob predstavenia startupu /projektu alebo seba a to verbálne.

Dokážete to do minúty? Do 30 sekúnd? A jednou vetou?
Pre startupy a podnikateľov je skvelý elevator pitch nevyhnutnosťou. Príležitosť okolo nás často len prechádza a nezastavuje. Na chopenie sa príležitosti máme niekedy len pár sekúnd a štastie praje pripraveným.
Príďte sa naučiť ako sa to dá.

Lektor: Lenka Hlinková

Národný informačný webinár k EOSC
2022-12-07 10:00 - 12:00 | Online
Dňa 7. decembra 2022 sa v čase od 10:00 do 12:00 uskutoční webinár zameraný na iniciatívu Eúropskeho cloudu pre otvorenú vedu, ako i na ďalšie témy súvisiace s princípmi otvorenej vedy.
Zameranie webinára

Oboznámenie sa s princípmi celoeurópskej iniciatívy EOSC, jeho štruktúrou, ako i s aktuálnym stavom vývoja Európskeho cloudu pre otvorenú vedu.
Predstavenie Národného plánu pre otvorenú vedu a Akčného plánu.
Poukázanie na FAIR dáta ako dôležitého prvku vo vedeckej a publikačnej práci.
Praktický návod na vypracovanie Data Management Plan.
Predstavenie aktuálnych výziev programu Horizont Európa, ktoré sú relevantné pre výskumné dáta a dátové infraštruktúry.

Text prevzatý a viac informácií na eraportal.sk.

Biznis fórum startupov
2022-12-06 14:00 - 16:00 | UVP TECHNICOM, Boženy Němcovej 5, Košice, Slovakia (Slovak Republic)
Biznis fórum startupov – priebežné hodnotenie pobytu v Startup Centre TUKE

Hodnotenie je zamerané na analýzu aktuálneho stavu rozvoja startupu a je povinnou súčasťou programu pobytu Startup Centra TUKE. Každý startup bude mať na prezentáciu 10 minút.
Po každej prezentácii bude nasledovať analytické hodnotenie stavu rozvoja startupov zo strany expertov a hosti.

Prezentáciu prosím zamerajte na:

krátku charakteristiku startupu, aktuálne zloženie, úlohy členov startupu
analýzu rozvoja startupu – progres za posledných 3-6 mesiacov
úroveň pripravenosti pre trh
marketing produktu
aktuálne riešené úlohy a plán ďalšieho rozvoja

Prosím každého člena startupu, ktorý sa plánuje zúčastniť aby sa registroval.
V rámci programu stretnutia vystúpia aj tieto startupy:

DOBRÁ FARMA
POBEDA
NOBILL
Smart Cherry Stack
Sigred
Weelet.io (Truide)

Mikulášska KVAPKA KRVI
2022-12-06 07:30 - 11:30 | UVP TECHNICOM, Boženy Němcovej 5, Košice, Slovakia (Slovak Republic)
Ako sa pripraviť na darovanie krvi zistite tu.

15 MINÚT A ZACHRÁNIŠ ŽIVOT

Pri príležitosti sviatku sv. Mikuláša má Nemocnica AGEL, Košice-Šaca a UVP TECHNICOM malý darček pre každého darcu krvi. Tešíme sa na vás!

Electric energy matchmaking Forum pre podporu Ukrainy
2022-12-05 - 2023-01-31
Enterprise Europe Network v spolupráci s klastrami EÚ, s podporou Európskej komisie a EISMEA a pod patronátom Ministerstva energetiky Ukrajiny a Ministerstva zahraničných vecí Ukrajiny organizuje Electric Energy matchmaking Forum pre podporu Ukrainy.
Electric Energy matchmaking Forum spája ukrajinské spoločnosti verejného a súkromného sektora, ktoré potrebujú obnoviť elektrické systémy, kúpiť nové zariadenia na výrobu energie alebo ich komponenty a výrobcov/distribútorov rôznych typov energetických zariadení v EÚ, ktorí ich môžu predať alebo darovať. Fórum má slúžiť na podporu medzinárodných partnerstiev medzi spoločnosťami a/alebo inštitúciami pôsobiacimi v sektore energetiky a životného prostredia s cieľom pomôcť Ukrajine modernizovať kritickú energetickú infraštruktúru krajiny po nevyprovokovanej a neopodstatnenej invázii Ruska na Ukrajinu. Fórum pomôže identifikovať výrobcov a distribútorov energetických zariadení, ktorí by mohli prispieť, a prísť so všetkými možnými návrhmi na ďalšiu pomoc občanom Ukrajiny a podnikom v nasledujúcich mesiacoch.
Dátum konania: 5.12.2022-31.1.2023Miesto konania: on-lineRegistrácia otvorená do: 31.1.2023Prihláška: https://een-humanitarian-corridor-for-ukraine.b2match.io/signupWeb stránka podujatia: https://een-humanitarian-corridor-for-ukraine.b2match.io/home
Zameranie fóra:• Výroba energetických zariadení• Udržateľná energia• Alternatívne druhy energie: zelené technológie, slnečná a veterná energia• Energetická účinnosť a audit• Elektrifikácia a iné
Ako môžete využiť túto udalosť?• Zverejnite svoje možnosti na obnovu ukrajinskej energetickej infraštruktúry• Publikujte a prezentujte svoje produkty, služby alebo obchodné potreby• Iniciujte a organizujte sľubné vopred naplánované osobné stretnutia na podujatí• Vytvárajte nových potenciálnych zákazníkov a spoznávajte nové kontakty časovo a nákladovo efektívnym spôsobom• Buďte o krok vpred pred svojimi konkurentmi tým, že budete na podujatí videní a viditeľne prítomní
Táto platforma pomôže MSP, aby boli udržateľnejšie a odolnejšie voči novým výzvam v energetickom sektore na jednotnom trhu.
Účasť na podujatí je bezplatná, ale registrácia a aktivácia profilu sú povinné.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

SMART GOVERNANCE – Nové prístupy ku zlepšeniu procesov vo verejnej správe
2022-12-02 08:30 - 16:30 | UVP TECHNICOM, Boženy Němcovej 5, Košice, Slovakia (Slovak Republic)
„Ekonomická fakulta Technickej univerzity v spolupráci s Národohospodárskou fakultou Ekonomickej univerzity v Bratislave organizuje projektovú konferenciu „SMART GOVERNANCE – Nové prístupy ku zlepšeniu procesov vo verejnej správe“. Podujatie je organizované s podporou Agentúry na podporu výskumu a vývoja na základe zmluvy č. APVV-19-0263: Možnosti aplikácie metód a nástrojov „smart governance“ na lokálnej a regionálnej úrovni.
Cieľom podujatia je prezentovať doterajšie výstupy z projektu a trendy v oblasti dopravy a regionálneho školstva.
Na konferencii získate prehľad o aktuálnom stave rozhodovacích procesov vo vybraných regiónoch v oblasti verejnej správy, najmä regionálneho školstva a projektov dopravy v Košickom kraji. V poobedňajších hodinách bude priestor na zapojenie sa diskusie k nastoleným otázkam, ktoré sú súčasťou jednotlivých príspevkov ako výstupov projektových aktivít.

Ako kreatívne prezentovať archeologické pamiatky?
2022-12-01 14:00 - 17:30 | UVP TECHNICOM, Boženy Němcovej 5, Košice, Slovakia (Slovak Republic)

Ochranné známky a dizajny
2022-12-01 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Obsah workshopu:
A. Úvod do problematiky

Dôležitosť ochrany produktov, grafického rozhrania softvérových aplikácií a služieb

B. Dizajn

Čo je to dizajn a ako a prečo ho chrániť
Zapísaný dizajn, nezapísaný dizajn Spoločenstva, autorské práva
Podmienky a postupy pre získanie zapísaného dizajnu na Slovensku a vo svete
Ako predchádzať porušovaniu práv k zapísaným dizajnom iných subjektov

C. Ochranná známka

Ako a prečo chrániť označenia, logá, slogany
Ochranná známka – podmienky a postupy pre jej získanie na Slovensku a vo svete
Ako predchádzať porušovaniu práv k ochranným známkam iných subjektov

D. Rešeršné nástroje

Ako pracovať s nástrojmi na získavanie informácií o zapísaných dizajnoch a ochranných známkach
Ako a kde si objednať vypracovanie rešerše na dizajn/ochrannú známku pred podaním žiadosti o zápis dizajnu/ochrannej známky
Ako a kde si objednať vypracovanie rešerše pred podaním žiadosti o zápis dizajnu/ochrannej známky

Lektor: RNDr. Barbara Tóthová, PhD.
Barbara Tóthová je odbornou pracovníčkou oddelenia ochrany a komercializácie duševného vlastníctva v Centre vedecko-technických informácií SR. Venuje sa poskytovaniu expertných služieb zameraných na podporu a realizáciu transferu univerzitných technológií do praxe a ďalších činností v oblasti ochrany a komerčného zhodnocovania duševného vlastníctva.
Barbara vyštudovala molekulárnu biológiu na Prírodovedeckej fakulte UK v BA. Doktorandské štúdium absolvovala na Jesseniovej lekárskej fakulte UK v Martine, kde neskôr v rámci Martinského centra pre biomedicínu pôsobila ako vedecko-výskumný pracovník laboratória bunkových kultúr. Od roku 2020 pracuje v odbore transferu technológií Centra vedecko-technických informácií SR. Je absolventkou vzdelávacieho programu Duševné vlastníctvo na Úrade priemyselného vlastníctva SR, ktorý navštevovala v rokoch 2020 – 2022.

Ako si založiť firmu
2022-11-30 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Obsah prednášky:

Aké sú formy podnikania a prečo je dôležité vybrať si správne?
Porovnanie jednotlivých foriem podnikania vo vzťahu k startupom
Živnosť – pre aké pozície/profesie v rámci startupu je vhodná živnosť, aké má výhody/nevýhody klasická živnosť
s.r.o. – založenie spoločnosti s ručením obmedzeným, poplatky, obchodné meno, výber vhodnej štruktúry (spoločníci, konatelia), virtuálne sídlo vs. klasické sídlo, základné imanie, predmety podnikania, vstup investorov
j.s.a. – nová právna forma podnikania určená pre niektoré typy startupov, založenie, základné imanie, štruktúra firmy, investori, aké má výhody/nevýhody
a.s. – základné informácie o akciovej spoločnosti, zmena právnej formy z s.r.o./j.s.a. na akciovú spoločnosť, porovnanie s inými obchodnými spoločnosťami

Lektor: Tomáš Hôra – majiteľ spoločnosti SroOnline.sk, ktorá je súčasťou holdingu spoločnosti CORPORATE SERVICES. Firma poskytuje administratívne služby v oblasti online zakladania obchodných spoločností už viac ako 10 rokov.
Ich služby využilo viac ako 10 000 klientov po celom Slovensku. Okrem online zakladania firiem sa spoločnosť venuje aj poskytovaniu virtuálneho sídla v 5 mestách na Slovensku. Lektor je tiež advokátom a zameriava sa na poradenstvo pre podnikateľov.

Vyhľadávanie patentových informácií v praxi
2022-11-30 09:00 - 12:30 | Online
Úrad priemyselného vlastníctva SR organizuje online seminár zameraný na využívanie rešeršných nástrojov pre zamestnancov PATLIB centier, centier transferu technológií, pracovníkov vedy a výskumu, ako aj pre širšiu verejnosť.
Seminár bude zameraný:

Ako na známkovú rešerš
Ako na dizajnovú rešerš
Ako na patentovú rešerš
Základy IP stratégie
Služby úradu pre verejnosť

Registrácia: lucia.spisiakova@indprop.gov.sk (meno, priezvisko, inštitúcia)
Seminár je ZDARMA. Link Vám bude zaslaný deň pred konaním seminára.
Otázky adresujte na kontaktnú osobu – Lucia Spišiaková, lucia.spisiakova@indprop.gov.sk, 0908 676 865.

Medzinárodná konferencia Jesenná ITAPA
2022-11-29 - 2022-12-01 | Crowne Plaza Hotel, Bratislava, Slovakia (Slovak Republic)
ITAPA sa za posledné vyše dve dekády svojej existencie stala najväčšou a najvplyvnejšou konferenciou o digitalizácii a moderných technológiách na Slovensku.
Konferencia formuje verejný diskurz v oblastiach ako digitalizácia, zdravotníctvo, ekonomika, podpora inovácií a kybernetická bezpečnosť. ITAPA každoročne vytvára jedinečný priestor na diskusiu pre špičkové mienkotvorné osobnosti a širokú verejnosť zo Slovenska a Európy. Každoročne ju navštívi viac ako 150 významných rečníkov a viac ako 500 fyzických a 4 000 online účastníkov.

Brokerage podujatie k budúcim výzvam Horizont Európa – Digitalizácia, Priemysel a Vesmír
2022-11-29 - 2022-11-30
V dňoch 29. až 30. novembra sa v lotyšskej Rige uskutoční 5G TECHRITORY Forum. Súčasťou bude aj brokerage sekcia k programu Horizont Európa – Klaster 4 (Digitalizácia, priemysel a vesmír), ktorá je v programe na 30. novembra. Podujatie sa bude konať hybridnou formou (osobne aj virtuálne).

O organizátorovi
5G TECHRITORY je popredná európska iniciatíva, ktorá spája odborníkov z odvetvia, obchodných lídrov, špičkových vedcov a tvorcov politík, s cieľom uskutočniť silný 5G ekosystém reálnym. Nižšie si môžete pozrieť si program a zoznam rečníkov.

Brokerage
Na brokerage sekcii si môžete buď vybudovať konzorcium alebo nájsť partnerov pre nadchádzajúce výzvy Horizont Európa v rámci Klastra 4 na roky 2023 a 2024.

Pre koho je podujatie vhodné?
Podujatie je vhodné pre každého, kto má záujem podieľať sa na projektoch v nadchádzajúcom období 2023-2024 v oblastiach digitalizácia, priemysel a vesmír a témach partnerstiev vrátane:

Start-upov
Malých a stredných podnikov
Veľkých spoločností
Univerzít, výskumných centier
Iných organizácií hľadajúcich obchodnú, technologickú alebo výskumnú spoluprácu

Tematické zameranie
Brokerage podujatie sa sústredí na nasledujúce témy:

5G/6G
Sieťové technológie
Inteligentné mestá
VR/AR
Kyber-ochrana
AI

Ako začať?

Zaregistrujte sa na brokerage podujatie Horizont Európa na tejto stránke.
Podľa potreby pridajte kontaktné informácie a podrobnosti, a tiež uveďte svoju tematickú oblasť a zoznam výziev, ktorých sa plánujete zúčastniť.
Pozrite si profily ostatných účastníkov a rezervujte si stretnutia. Rezervácia stretnutí sa otvára niekoľko týždňov pred podujatím. Po otvorení rezervácie budete informovaní e-mailom.
Príďte do Rigy alebo sa pripojte online a nájdite partnerov pre nadchádzajúce výzvy Horizont Európa – Klaster 4 pre roky 2023 a 2024.
Podujatie je bezplatné, registrácia je však potrebná.

Viac informácií o podujatí
Registrácia

Cash Flow - Finančné toky
2022-11-28 13:00 - 15:00 | UVP TECHNICOM a online, Němcovej 5, Košice, Slovakia (Slovak Republic)
Obsahová náplň:A. Monitoring finančnej výkonnosti startupu

Likvidita, Rentabilia, Finančná staibilta a Aktivita
Nástroje na monitoring finančnej kondície v úvodných fázach startupu
Majetková vs. Finančná štruktúra
Účtovníctvo ako pomôcka pre monitoring finančného zdravia – výkaz ziskov astrát, súvaha, prehľad peňažných tokov

B. Finančné plánovanie

Stanovenie cieľov na najbližší rok, najdôležitejšie KPIs
Predpoklad nákladov a výnosov – forecasting v čase
Príprava možných finančných scenárov
Dobrá prax pre narábanie s likviditou v čase hyper-rastu

C. Možnosti financovania

Prehľad zdrojov financovania a ich porovnanie
Efektívny manažment finančného toku pod tlakom investorov
Orientácia v daňových povinnostiach a pracovných vzťahoch

D. Práca s online nástrojmi

Evidencia finančných tokov prostredníctvom Google Workspace, prehľadalternatívnych aplikácií (napr. Moneo)

E. Evaluácia podniku

Chovám kravu na mäso alebo na mlieko?
Evaluačné metódy v kocke
Na čo si pri evaluácií dávať pozor

DASATO ACADEMY - Budovanie hodnôt s Marekom Kmeťom
2022-11-25 15:30 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
25.11.2022 sa uskutoční ďalšie stretnutie prvého ročníka DASATO Academy v Košickom kraji!
Od septembra sa študenti a študentky každý piatok stretávajú na workshopoch v priestoroch Univerzitného vedeckého parku TECHNICOM na témy 21. storočia, pracujú na 3 projektoch v praxi s neziskovým, verejným a súkromným sektorom, koncom roka vytvoria svoj vlastný projekt, ktorý zlepšuje ich okolie.

Startup Connect
2022-11-24 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Startup Connect – je networking startupov ktorý organizujeme na zaujímavých miestach v priestoroch UVP TECHNICOM. „Open Sky“ na streche budovy je miesto príležitosti pre stretnutie startupov, a to len tak pokecať a možnosť zoznámiť sa s novými ľuďmi.
Na tieto stretnutia pozývame aj mentorov a lektorov, ktorý pomáhajú našim startupom rozvíjať ich inovatívne projekty. Ide o neformálne stretnutia súčasťou kt. neformálnu atmosféru dotvorí aj chutné obšerstvenie a dobrá limonáda.

Tešíme sa čoskoro aj na Vás
Organizačný tím UVP

Biznis fórum
2022-11-24 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Biznis fórum startupov je organizované pravidelne, pre startupy Startup centra a Inkubátora UVP TECHNICOM.
4 – vybranné startupy budú mať na prezentáciu 10 minút. Po každej prezentácií bude nasledovať diskusia a analytické hodnotenie rozvoja startupov za účasti hostí – zástupcov z biznis sféry.
V rámci svojho vystúpenia sa startupy zamerajú na:

krátku charakteristiku startupu, aktuálne zloženie, úlohy členov startupu,
analýzu rozvoja startupu – progres za posledný mesiac,
úroveň pripravenosti pre trh,
marketing produktu,
problémy a plán ďalšieho rozvoja.

Seminár: Digitálne výzvy a príležitosti v obrábaní
2022-11-23 - 2022-11-24 | UVP TECHNICOM, Boženy Němcovej 5, Košice, Slovakia (Slovak Republic)
Strojnícka fakulta Technickej univerzita v Košiciach v spolupráci s Enterprise Europe Network a partnermi zo súkromného sektora pozývajú firmy a stredné a vysoké školy na seminár, ktorý je zameraný na technológie trieskového obrábania a digitalizáciu výroby. Podujatie sa uskutoční v areáli Technickej univerzity v Košiciach v dňoch 23. a 24. novembra 2022.
Zameranie a program
Podujatie pozostáva z dvoch komponentov. Prvý je určený pre firmy zo súkromného sektora, ktoré majú záujem o trendy a príležitosti v oblasti digitalizácie v obrábaní.
Prvý deň aj návšteva TestBedu
Uskutoční sa 23. novembra a bude pozostávať z bloku krátkych prezentácií (so začiatkom o 9:00 hod.) dopoludnia v UVP Technicom (Nemcovej 5, Košice) a odborných prednáškových blokov popoludní, po ktorých bude nasledovať aj návšteva TestBedu. Ide o unikátne spoločné pracovisko SOVA Digital a Strojníckej fakulty TUKE, orientované na riešenie praktických potrieb v oblasti Industry 4.0.
V TestBede si účastníci budú môcť pozrieť praktické ukážky obrábania a implementácie digitalizácie v reálnych podmienkach Prototypového a inovačného centra Strojníckej fakulty. Program je naplánovaný do 17:00 hod.
Druhý deň určený pre školy
Podujatie bude pokračovať druhým dňom, kedy TUKE privíta stredné a vysoké školy a ich študentov v Prototypovom a Inovačnom centre (Park Komenského 12a). Program bude trvať od 9:00 do 15:00 hod.
Registrácia
Kapacita pre účasť na mieste je naplnená. Stále máte možnosť zúčastniť sa odborných prednášok on-line. Pre on-line účasť sa zaregistrujte na tomto odkaze https://forms.gle/nH9DhNWxKC7eKxf17

Digitálne výzvy a príležitosti v obrábaní
2022-11-23 - 2022-11-24 | UVP TECHNICOM, Boženy Němcovej 5, Košice, Slovakia (Slovak Republic)

GREEN 2022
2022-11-23 - 2022-11-24
V dňoch 23.-24.11.2022 sa uskutoční hybridné kooperačné podujatie GREEN 2022 so zameraním na oblasť životného prostredia. Prihlášky do 24. novembra 2022.

Dátum konania: 23.-24. november 2022Miesto konania: Madrid/on-lineRegistrácia otvorená do: 24. novembra 2022Prihláška: https://green2022.b2match.io/signupWeb stránka podujatia: https://green2022.b2match.io/home

Zámerom kooperačného podujatia je podporovať spoluprácu medzi subjektmi s cieľom vybudovať odolnejšiu spoločnosť a dosiahnuť Ciele udržateľného rozvoja a Zelenú dohodu.
Podujatie poskytne priestor pre nové projekty a spoluprácu medzi vládami, spoločnosťami, výskumnými inštitúciami a inými európskymi environmentálnymi organizáciami prostredníctvom bilaterálnych stretnutí s cieľom dosiahnuť dohodu.

Zameranie podujatia:

Energia, účinnosť a zmena klímy
Udržateľná mobilita
Mestská renovácia
Rozvoj vidieka
Biodiverzita
Vodné hospodárstvo
Environmentálne zdravie
Zber, preprava a spracovanie odpadu
Ekonomika a spoločnosť

Pre koho je podujatie určené:

Podnikatelia a profesionáli
MSP, start-upy, veľké spoločnosti
Inštitúcie výskumu a vývoja/Výskumné centrá
Univerzity
Vlády, miestne a regionálne orgány
združenia

Podujatie je bezplatné, ale registrácia a aktivácia profilu je povinná, počet účastníkov je limitovaný.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Breaking circular economy barriers - GO CIRCULAR
2022-11-23 - 2022-11-24
V dňoch 23.-24.11.2022 sa uskutoční hybridné kooperačné podujatie Breaking circular economy barriers – GO CIRCULAR so zameraním na obehové hospodárstvo. Prihlášky do 23. novembra 2022.
Dátum konania: 23. – 24. november 2022Miesto konania: Skopje/hybridnéRegistrácia otvorená do: 23. november 2022Prihláška: https://go-circular.b2match.io/signupWeb stránka podujatia: https://go-circular.b2match.io/
Konferencia, ktorej súčasťou budú bilaterálne medzinárodné stretnutia zamerané na podporu podnikania v oblasti obehového hospodárstva a synergií spolupráce vo výskume a vývoji, sa bude konať hybridnou formou.

Máte záujem objaviť možnosti zelenej a obehovej ekonomiky?
Máte záujem stretnúť sa s obchodnými, technologickými a R&D partnermi?
Hľadáte inšpiráciu, partnerov alebo financovanie pre svoje projekty v oblasti obehového hospodárstva?

V posledných rokoch boli zavedené európske a medzinárodné politiky, ktorých cieľom je implementovať obehové hospodárstvo, ako sú Ciele trvalo udržateľného rozvoja, Akčný plán obehového hospodárstva, Európska zelená dohoda a Európska stratégia pre plasty. V akčnom pláne EÚ pre obehové hospodárstvo sa uvádza, že do roku 2050 nie je možné dosiahnuť klimatickú neutralitu bez prechodu na plne obehové hospodárstvo.
Zameranie podujatia:

Vývoj politiky obehového hospodárstva na západnom Balkáne
Úspešné príbehy európskych projektov obehového hospodárstva
Prehľady rôznych obchodných modelov a obehového hospodárstva v rôznych odvetviach
Možnosti a nástroje financovania inovačných projektov

Pre koho je podujatie určené:
MSP, univerzity, výskumné a vývojové centrá, obchodné združenia, verejné orgány s riešeniami obehovej ekonomiky.
Podujatie je bezplatné, ale registrácia a aktivácia profilu je povinná.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Getting things done
2022-11-22 13:00 - 16:00 | Online
Počas tohoto interaktívneho tréningu sa naučíte pracovať s piatimi krokmi ovládnutia workflow – modelom pre optimalizáciu našej každodennej práce. Sústredíme sa na potrebu zachytiť všetky potenciálne dôležité vstupy, ktoré vyžadujú vašu pozornosť. Ujasníme si, čo zachytené položky znamenajú a čo je s nimi potrebné urobiť. V treťom kroku vytvoríme efektívny organizačný systém pre usporiadanie informácií a úloh. Následne prejdeme procesom dôsledného premyslenia našich záväzkov, ktoré nám dodá jasnosť, aktuálnosť a perspektívu. A v neposlednom rade zoptimalizujeme náš systém, aby sme si vedeli jasne stanoviť priority a zapojiť sa do práce na najzmysluplnejších úlohách. Obsah je prezentovaný interaktívnou formou tak, aby účastníci odchádzali z tréningu s ich vlastným funkčným GTD systémom.

Školenie manažmentu
2022-11-21 08:30 - 15:00 | UVP TECHNICOM, Boženy Němcovej 5, Košice, Slovakia (Slovak Republic)
Zdroj obrázka: https://www.bptrends.com/

Školenie manažmentu je určené pre stredoškolských študentov programu Aplikovaná ekonómia (Junior Achievement Slovensko), a to najmä pre členov manažmentu študentských firiem. Lektori sa v svojich prezentáciách zamerajú na rozvoj základov manažérskych zručností: projektový manažment, stanovovanie si cieľov firmy, leadership – vedenie a motivácia ľudí v tíme.
V rámci školenia bude vytvorený aj priestor na výmenu skúseností a názorov v diskusii s lektormi a medzi študentskými firmami.
Vzdelávací program Aplikovaná ekonómia ponúka podnikateľské, ekonomické a finančné vzdelávanie. Je založená na získavaní praktických skúseností a zručností tak, aby sa rozvíjali vzdelávacie, komunikačné, personálne a pracovné kompetencie študentov.
Viac informácií o programe: https://www.firma.jaslovensko.sk/o-programe/

DEICy 2022 Digital Economy, Internet of Things, Cybersecurity
2022-11-21 - 2022-11-25
V dňoch 21.11 – 25.11.2022 sa vo Varšave uskutoční kooperačné podujatie Digital Economy, Internet of Things, Cybersecurity 2022. Registrácia otvorená do 25. novembra 2022.

Dátum konania: 21.– 25. november 2022Miesto konania: Varšava, Poľsko/virtuálne podujatieRegistrácia otvorená do: 25. november 2022Prihláška: https://deicy2022.b2match.io/signupWeb stránka podujatia: https://deicy2022.b2match.io/

Digitálna ekonomika sa formuje pred našimi očami a vytvára nové výzvy a príležitosti. Táto nová digitálna realita vytvára nové príležitosti pre podniky, no objavujú sa aj nové kybernetické hrozby, ktoré vytvárajú nové potreby a riešenia v oblasti kybernetickej bezpečnosti.
Cieľom tohto podujatia je vytvorenie silnej siete výskumných a vývojových inštitúcií, obchodných a priemyselných partnerov, európskych a národných inštitúcií, mimovládnych organizácií pre lepšie poznanie a pochopenie digitálnej transformácie v oblastiach: digitálna ekonomika & spoločnosť, umelá inteligencia, strojové učenie, dátová veda, priemysel 4.0, kybernetická bezpečnosť, internet vecí, 3D tlač, robotika a automatizácia, senzory, digitálna simulácia výrobných a logistických procesov, CAD/CAM/CAE/Digital Twin, cloud computing, digitalizácia ponuky produktov a služieb, technológia 5G, softvér pre firmy a mnohé ďalšie.
Zameranie podujatia:
1, Digitálna transformácia

Umelá inteligencia v oblasti podnikania: obchodné modely pre aplikácie umelej inteligencie, obchodná stratégia pre riešenia umelej inteligencie, budúcnosť umelej inteligencie v podnikaní, umelá inteligencia pre výrobu a služby, algoritmy umelej inteligencie a strojové učenie.
Digitálne hospodárstvo: modely elektronického podnikania, elektronický obchod, európska digitálna budúcnosť.
Digitálna spoločnosť: mobilita, kultúra, sociálne médiá, kompetencie pre budúcnosť.
Digitálny trh: ekonomické mechanizmy, obchodné modely, digitálne platformy, big data a analytiky.
Digitálna práca: meniace sa sektory trhu práce, zmena práce, robotizácia, automatizácia.
Digitálna vláda: datafikácia, správa založená na údajoch, nové modely tvorby politiky.
Digitálna spotreba: nové modely spotreby a marketingu, sociálne správanie.
Digitálna výroba: priemysel 4.0, digitálna továreň, digitalizácia ponuky produktov a služieb, digitálne dvojča pri výrobe nových modelov riadenia výroby, pokročilá robotika, pokročilá automatizácia, digitálny dodávateľský reťazec, inteligentné skladovanie a logistika, digitalizácia a integrácia vertikálnych a horizontálnych hodnotových reťazcov, riadenie životného cyklu produktu v priemysle 4.0, prediktívna údržba, platformizácia.

2, Internet vecí (IoT)

IoT v oblasti spotrebiteľských aplikácií: osobné zariadenia IoT, pripojené vozidlá, domáce zariadenia IoT, zdravie prepojené s nositeľnou technológiou a zariadenia s možnosťou vzdialeného monitorovania a mnoho ďalších.
IoT v oblasti energií: inteligentné siete, správa siete, integrované riadenie vozového parku elektrických vozidiel, riadenie a správa diaľkového vykurovania, odozva na dopyt, správa energie z batérií, inteligentné budovy a ďalšie technológie.
Environmentálne inžinierstvo a internet vecí: kvalita vody, sanácia lokality, kvalita ovzdušia, zelená energia a mnohé ďalšie.
IoT v oblasti priemyslu: senzory, 3D tlač, kybernetické fyzické systémy, digitálne dvojča, AR/VR, cloud computing, priemyselná robotika, coboti, AGV, 5g, necelulárna konektivita, edge computing, analýza veľkých dát, umelá inteligencia a strojové vzdelávanie, priemyselné IoT a MES systémy a mnohé ďalšie.
IoT v oblasti zdravotníctva: inteligentná diagnostika, nositeľné zariadenia na sledovanie zdravia, správa pacientov, dostupnosť lekárskych špecialistov na vzdialených miestach a mnohé ďalšie.
IoT v oblasti poľnohospodárstva: presné poľnohospodárstvo, poľnohospodárske drony, inteligentné skleníky, ďalšie technológie.
IoT v oblasti automobilového priemyslu: samojazdiace autá, zariadenia pozostávajúce z HD kamier, tepelných senzorov, inteligentných navigátorov, regulátora rýchlosti, dažďových senzorov, bezdrôtovej konektivity a senzorov priblíženia, umelej inteligencie, hlbokého učenia a ďalších technológií.
Technológia dvojakého použitia: senzory, munícia, vozidlá, bezpilotné lietadlá, roboty, biometria nositeľná človekom a ďalšie inteligentné technológie.

3, Kyberbezpečnosť

Výzvy digitálnej ekonomiky a kybernetickej bezpečnosti: Kybernetická bezpečnosť v priemysle 4.0, Kybernetické riziká, Kybernetická bezpečnosť a COVID-19, Národné stratégie kybernetickej bezpečnosti pre digitálnu ekonomiku, Ochrana digitálneho podnikania, Kybernetická bezpečnosť v bankovníctve, Kybernetická bezpečnosť v MSP, Politika kybernetickej bezpečnosti Európskej únie a NATO, Kybernetická bezpečnosť a poistenie.
Digitálne nástroje kybernetickej bezpečnosti: softvér a technológie
Bezpečnosť digitálnych služieb: testy kybernetickej bezpečnosti, hodnotenie kybernetickej bezpečnosti, školenia v oblasti kybernetickej bezpečnosti.
Umelá inteligencia a kybernetická bezpečnosť: nová metóda detekcie útoku.

Podujatie je bezplatné a primárne zamerané na spoločnosti a výskumné a vývojové inštitúcie, ktoré hľadajú technologickú, výskumnú a obchodnú spoluprácu.
Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

European Big Data Value Forum (EBDVF)
2022-11-21 - 2022-11-23 | Praha, Praha, Czech Republic
EBDVF spája odborníkov z odvetvia, obchodných vývojárov a výskumníkov z celej Európy a iných regiónov sveta, aby diskutovali o politických opatreniach a priemyselných a výskumných aktivitách v oblasti údajov a AI.

Európske fórum o hodnote veľkých dát v Prahe
2022-11-21 - 2022-11-23
Konferencia EBDVF 2022 má byť vlajkovou loďou európskej komunity pre výskum a inovácie umelej inteligencie založenej na veľkých dátach a hodnote veľkých dát. Uskutoční sa v Prahe v dňoch 21. až 23. novembra 2022.
Na konferencii budú mať účastníci možnosť absolvovať stretnutia, panely a rozhovory, ktoré prednášajú špičkoví rečníci na európskej a národnej úrovni a poprední odborníci z priemyslu a výskumu v oblasti veľkých dát a priemyselnej umelej inteligencie. Program postavený na téme „V srdci ekosystému pre dáta a AI“ sa zaoberá najdôležitejšími témami a nadchádzajúcim vývojom komunity.
EBDVF 2022 pristupuje k témam z pohľadu technológie, obchodu, výskumu, politiky a spoločnosti a spája perspektívy celého ekosystému. Európske výskumné a inovačné projekty majú príležitosť prezentovať svoje zistenia a osláviť svoje úspechy. Prehľad, ktorý poskytli prispievatelia, vrhá svetlo na nové smery inovácií pre nadchádzajúce roky.
Program podujatia
Program je štruktúrovaný tak, aby sledoval týchto 10 vertikálnych a horizontálnych stôp:

Dátové priestory
Priemyselná a dôveryhodná AI
Technológia, platformy a vplyv
EuroHPC
Nové technické paradigmy a výzvy
Dáta, AI a nová spoločnosť
Inteligentné mestá a komunity
Energia a zelená dohoda
Zdravotná starostlivosť
Výroba
Riešenia umelej inteligencie založené na údajoch, ktoré poháňajú všetky sektory v Európe

Keďže EBDVF je o spájaní komunity, organizátori si dávajú záležať, aby mal účastník dostatok času stretnúť sa s kolegami pri lokálnom jedle alebo káve a možnosť nájsť si spolupracovníka pre projekt. Informácie o podujatí bude organizátor priebežne dopĺňať na odkaze nižšie.

Dôležité odkazy
Stránka podujatia

Actinspace Hackathon
2022-11-18 - 2022-11-19 | UVP TECHNICOM, Boženy Němcovej 5, Košice, Slovakia (Slovak Republic)
PRIHLÁS SA NA MEDZINÁRODNÝ VESMÍRNY HACKATHON! 🌌 Vieš programovať, pracovať s dátami, vytvoriť business plán alebo dizajnový návrh a chceš pracovať na vesmírnom projekte? Pridaj sa! 👩‍💻
Slovenská vesmírna kancelária prináša do Košíc 18.-19. novembra hackathon Act in Space. Vyber si jednu z otvorených výziev, počas 24 hodín nahackuj svoj projekt (kolegov do tímu ti pomôžeme nájsť) a spoznaj ľudí z vesmírneho sektora. Hackathon organizuje Francúzska vesmírna agentúra a Európska vesmírna agentúra. Slovenskí víťazi majú možnosť pokračovať do medzinárodného kola v Touluse, kde môžu vyhrať letenku na beztiažový let na Airbuse A310 ✈️.
➡️ Hackathon bude prebiehať fyzicky v UVP Technicom Košice, bude sa dať pripojiť aj online. Viac informácií o výzvach a formulár na prihlásenie nájdeš tu: https://actinspace.org/. Ak máš akékoľvek otázky, napíš na spaceoffice@sario.sk.

BE @Smart Manufacturing Matchmaking
2022-11-17 - 2022-11-18 | Online
V dňoch 17. – 18. novembra 2022 sa uskutoční virtuálne kooperačné podujatie BE @Smart Manufacturing Matchmaking 2022 so zameraním na oblasť priemyselnej výroby a priemysel 4.0. Registrácia otvorená do 17. novembra 2022.

Dátum konania: 17.– 18. november 2022Miesto konania: virtuálne podujatieRegistrácia otvorená do: 17. novembra 2022Prihláška: https://smm2022.b2match.io/signup
Web stránka podujatia: https://smm2022.b2match.io/

Brokerage Event@Smart Manufacturing Matchmaking 2022 poskytuje jedinečnú príležitosť stretnúť sa so spoločnosťami, výskumnými centrami a orgánmi verejnej správy, ktoré pôsobia v oblasti inteligentnej výroby a priemyslu 4.0. Je zároveň významnou príležitosťou, ako zostať v obraze o najnovších pokročilých technológiách, dopyte po inováciách zo strany inštitúcií a miest, nových aplikáciách zo strany malých a stredných podnikov a technických výzvach, ktorým čelia veľké spoločnosti.
Podujatie bude organizované ako virtuálne matchmakingové podujatie, to znamená, že všetky stretnutia 1:1 sa budú konať online prostredníctvom webovej stránky podujatia. Nepotrebujete žiadny ďalší softvér, iba aktuálny webový prehliadač, mikrofón a webovú kameru.

Témy podujatia:

Pokročilé výrobné riešenia: systémy automatickej manipulácie s materiálom, koboty
Aditívna výroba
Poľnohospodárstvo 4.0
Umelá inteligencia a strojové učenie pre priemyselné aplikácie
Aplikácie pre správu údajov sociálnych médií
Aplikácie virtuálnej / rozšírenej / zmiešanej reality v priemysle
Autonómna výroba
Autonómny robot
Analýza veľkých dát
Kyberfyzikálne systémy
Kybernetická bezpečnosť
Cloudové technológie
Digitálne dvojča
Environmentálna udržateľnosť
Rozhrania človek-stroj
Horizontálna a vertikálna integrácia
Priemyselný internet vecí
Open data a verejné inovácie
Prediktívna údržba
Simulácia medzi prepojenými strojmi
Systémová integrácia
Udržateľný priemysel 4.0

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Čo s aplikáciou po nasadení?
2022-11-16 15:30 - 17:00 | UVP TECHNICOM a online, Němcovej 5, Košice, Slovakia (Slovak Republic)
Čo s aplikáciou po nasadení?
Naprogramovali ste aplikáciu, ktorá bude odpoveďou na otázky života, vesmíru a vôbec? Super – gratulujem! Ale čo ďalej? Ako ju správne nasadiť? Ako ju monitorovať? A čo? Ako zabezpečiť jej prevádzku 24/7? Čo ak sa “zrúbe”, keď budem spať? Čo ak prestane stíhať cez Vianoce? Čo ak…
Počas tohto príspevku si prakticky ukážeme, čo ďalej s vytvorenou aplikáciou a prečo sa oplatí rozmýšľať o jej nasadení v kontajneroch.
Lektor: Miroslav Biňas – Nadšený učiteľ a mentor.

Horeca, Gastrofood, Enoexpo 2022
2022-11-16 - 2022-11-30
V dňoch 16.-30.11.2022 sa uskutoční hybridné kooperačné podujatie Horeca, Gastrofood, Enoexpo 2022 so zameraním na oblasť gastronómie. Prihlášky do 25. novembra 2022.

Dátum konania: 16.-30. november 2022Miesto konania: Krakow/on-lineRegistrácia otvorená do: 25. novembra 2022Prihláška: https://horeca-gastrofood-enoexpo-2022.b2match.io/signupWeb stránka podujatia: https://horeca-gastrofood-enoexpo-2022.b2match.io/

Zameranie podujatia:

výroba potravín a nápojov: tradičná, organická, „free from“, funkčná atď.
mrazené potraviny, zmrzlina
mliečne výrobky
obilniny, rezance, výrobky na báze múky
pečené jedlá
ovocie a zelenina (čerstvá, sušená, konzervovaná)
tučné výrobky
sladkosti a cukrovinky
nealkoholické nápoje, káva, čaj
potravinárska a vínna turistika
dovozcovia a distribútori vína
špecialisti na nákup vína
špecializované predajne vína
výrobcovia vína
produkty a komponenty pre sektor Ho. Re. Ca
zariadenia pre hotely, reštaurácie, kaviarne
cukrárne, pekárne a gastro predajne, hotely, veľké obce a pod.
hotellerie: služby pre hotely a ubytovacie zariadenia, inžinierstvo a architektúra, dizajn, umelecký smer
marketing, komunikácia a poradenstvo
obalové riešenia
predajné automaty
interiérový a exteriérový nábytok a dizajn
riad: príbory, obrusy, strieborný riad, porcelán, taniere, poháre, doplnky atď.
Počítačové systémy a softvér pre hotely a stravovacie služby
audiovizuálne zariadenia a telekomunikácie

Maximálny počet účastníkov je 250, preto odporúčame zaregistrovať sa čo najskôr.
Podujatie je bezplatné, ale registrácia a aktivácia profilu je povinná.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

International Machinery Forum 2022
2022-11-16 - 2022-11-17
UVP TECHNICOM – Enterprise Europe Network vás pozýva na hybridné podnikateľské podujatie International Machinery Forum 2022, ktoré sa uskutoční 16.-17.11.2022 v rakúskej Viedni/on-line so zameraním na priemyselné dáta, inteligentné rozhodnutia či zelenú výrobu a obehové hospodárstvo. Prihlášky do 17. novembra 2022.
Dátum konania: 16.-17. november 2022Miesto konania: Viedeň, on-lineRegistrácia otvorená do: 17. november 2022Prihláška: https://machinery2022.b2match.io/signupWeb stránka podujatia: https://machinery2022.b2match.io/
Zameranie podujatia:

Dáta a konektivita – Ako bezpečné sú priemyselné dáta?

Prehľad o aplikovaných projektoch v oblasti správy priemyselných dát, priemyselnej AI alebo iných špičkových digitálnych riešeniach pre aktérov pôsobiacich v priemysle.

Inteligentné rozhodnutia – Môže ísť automatizácia a hľadanie kvalifikovaných pracovníkov ruka v ruke?

Preskúmajte nové produkty a služby v oblasti smart factory a automatizácie a sledujte diskusiu o hľadaní kvalifikovaných pracovníkov.

Zelená výroba a obehové hospodárstvo

Spoznajte uskutočniteľné riešenia, ako sú ekologická výroba a transformácia procesov a optimalizácia recyklácie stále možné v rôznych priemyselných odvetviach nezávisle od veľkosti spoločnosti.
Špeciálne zameranie v tomto roku:

Ako na International Sourcing
Udržateľné získavanie zdrojov
Efektívny dodávateľský reťazec

Prečo sa podujatia zúčastniť?

Podujatie spája až 1 500 odborníkov a spoločností z viac ako 80 krajín
Preskúmajte svoje exportné príležitosti a vytvorte nové obchodné spojenia
Nájdite nových medzinárodných obchodných partnerov
Využite trh na výmenu informácií o obchodných príležitostiach

Počas on-line stretnutí odporúčame používať prehliadač Chrome.
Pri vypĺňaní prihlášky si v časti „Settings“ v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk
